בס"ד יג אלול תשפ"ג תשובה, הרמ"א כותב (סימן קצז,ג): "והכלות הטובלות קודם החופה יכולות לטבול ביום דהא לא באין אצל החתן עד הלילה, אבל אחר החופה דינן כשאר נשים (מהרי"ל)". וכן בספר של מכון פועה – בכרך א' עמ' 76 הלכה טז – כתבו: "אם חל יום השביעי לנקיים ביום החופה, מותרת לטבול ביום כיוון שבדרך כלל פוגשת את החתן רק בלילה ולא חוששים לייחוד שלהם מבעוד יום". וכך המנהג להלכה: שכלה טובלת ביום חופתה, ובכל מקום אנו אומרים מקצת היום ככולו, ולכן כבר בבוקר יום השביעי יכולה לטבול. ובלבד שתקפיד לא לפגוש את החתן עד הלילה. כט"ס.